เป็นขาวๆที่มุมปากทั้ง2ข้าง คล้ายๆปากนกกระจอกแต่อันนี้ไม่ได้เป็นแผลแต่เป็นสีขาว เป็นมา4-5ปีแล้วค่ะ จะเป็นโรคด่างขาวมั้ยค่ะ ไม่เคยไปรักษา มียาอะไรรักษาได้บ้างตามคลีนิกค่ะ
สวัสดีค่ะ อาการเป็นคราบขาวๆที่่มุมปากทั้งสองข้างนั้น อาจจะเกิดมาจาก ด่างขาวซึ่งมักเป็นรอยขาวสนิท ไม่มีอาการอื่นๆ ไม่ค่อยเจ็บ ไม่ค่อยคัน หรือเป็นคราบจากการติดเชื้อราบริเวณเยื่อบุริมฝีปาก คราบขาวจากการทำความสะอาดช่องปากที่ไม่ดี ภาวะขาดน้ำ การสูบบุหรี่จัด เป็นต้นโดยหากสงสัยภาวะด่างขาว สามารถไปพบแพทย์ที่รพ.ใกล้บ้านเพื่อตรวจเพิ่มเติมก่อนได้ เป็นภาวะที่วินิจฉัยจากรอยโรคเองได้เลย และหากมีภาวะด่างขาวจริง ควรพบแพทย์โรคผิวหนังเพื่อรักษาต่อเนื่องเบื้องต้นไม่ไปขูด หรือแกะเกาบริเวณที่เป็น เพื่อป้องกันการติดเชื้อหรือการลุกลามของรอยโรค งดการสูบบุหรี่และดื่มแอลกอฮอล์ แปรงฟันวันละ 2 ครั้งเช้าเย็น ดื่มน้ำมากๆ และงดรับประทานอาหารรสจัดที่ก่อให้เกิดการระคายเคืองได้